CELEX: 52009XX0213(03)
Language: mt
Date: 2008-10-23 00:00:00
Title: Id-Deċiżjoni Nru 655 tat- 23 ta' Ottubru 2008 dwar il-ftuħ ta' proċedura għall-għoti tal-awtorizzazzjoni għall-ipprospettar u l-esplorar taż-żejt u l-gass naturali — ir-riżorsi naturali li jinsabu taħt l-art skond l-Artikolu 2, paragrafu 1, punt 3 tal-Liġi dwar ir-Riżorsi Naturali ta' Taħt l-Art, fil-Blokk 1-12 Knezha , li jinsab fir-reġjuni ta' Vratza, Pleven, Lovetch, Gabrovo u Veliko Tirnovo u għan-notifikazzjoni dwar il-kompetizzjoni prevista għall-għoti tal-awtorizzazzjoni

13.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 36/9
            
         
      ID-DEĊIŻJONI Nru 655
   tat-23 ta' Ottubru 2008
   dwar il-ftuħ ta' proċedura għall-għoti tal-awtorizzazzjoni għall-ipprospettar u l-esplorar taż-żejt u l-gass naturali — ir-riżorsi naturali li jinsabu taħt l-art skond l-Artikolu 2, paragrafu 1, punt 3 tal-Liġi dwar ir-Riżorsi Naturali ta' Taħt l-Art, fil-Blokk 1-12 “Knezha”, li jinsab fir-reġjuni ta' Vratza, Pleven, Lovetch, Gabrovo u Veliko Tirnovo u għan-notifikazzjoni dwar il-kompetizzjoni prevista għall-għoti tal-awtorizzazzjoni
   (2009/C 36/09)
   IR-REPUBBLIKA TAL-BULGARIJA
   IL-KUNSILL TAL-MINISTRI
   Imsejsa fuq: l-Artikolu 5, punt 2; l-Artikolu 42, paragrafu 1, punt 1; u l-Artikolu 44, paragrafu 3 tal-Liġi dwar ir-Riżorsi Naturali ta' Taħt l-Art, u f'rabta mal-Artikolu 4, paragrafu 2, punt 16 u § 1, punt 24a tal-Liġi dwar l-Enerġija,
   IL-KUNSILL TAL-MINISTRI IDDEĊIEDA:
   
               1.
            
            
               li jibda proċedura għall-għoti tal-awtorizzazzjoni għall-ipprospettar u l-esplorar taż-żejt mhux raffinat u tal-gass naturali fil-Blokk 1-12 “Knezha”, f'erja ta' 1 348,45 km2 u b'koordinati, speċifikati u indikati fl-abbozz tal-kuntratt għall-ipprospettar u l-esplorar, liema proċess huwa parti integrali mill-fajl tal-kompetizzjoni;
            
         
               2.
            
            
               li jħabbar li l-għoti tal-awtorizzazzjoni se jkun imsejjes fuq kompetizzjoni;
            
         
               3.
            
            
               li jispeċifika li l-perjodu ta' żmien, kopert mill-awtorizzazzjoni għall-ipprospettar u l-esplorar huwa ta' 5 snin mid-data tad-dħul fis-seħħ tal-kuntratt għall-ipprospettar u l-esplorar, bid-dritt li dan il-perjodu jkun jista' jiġi estiż skond l-Artikolu 31, paragrafu 3 tal-Liġi dwar ir-Riżorsi Naturali ta' Taħt l-Art;
            
         
               4.
            
            
               li l-kompetizzjoni għall-għoti tal-awtorizzazzjoni skond il-punt 1 issir fil-150 jum mid-data tal-pubblikazzjoni ta' din id-Deċiżjoni fil-Ġurnal Uffiċjali tal-Unjoni Ewropea, fil-bini tal-Ministeru tal-Ekonomija u l-Enerġija, li jinsab fl-indirizz li ġej: Nru 8, Triq Triaditza, Sofia;
            
         
               5.
            
            
               li l-bejgħ tal-fajl tal-kompetizzjoni jista' ijnxtara sal-17:00 tal-120 jum mid-data tal-pubblikazzjoni ta' din id-Deċiżjoni fil-Ġurnal Uffiċjali tal-Unjoni Ewropea;
            
         
               6.
            
            
               li n-notifiki għall-parteċipazzjoni fil-kompetizzjoni jibqgħu jintlaqgħu sal-17:00 tal-130 jum mid-data tal-pubblikazzjoni ta' din id-Deċiżjoni fil-Ġurnal Uffiċjali tal-Unjoni Ewropea;
            
         
               7.
            
            
               li l-applikazzjonijiet għall-kompetizzjoni jibqgħu jintlaqgħu sal-17:00 tal-144 jum mid-data tal-pubblikazzjoni ta' din id-Deċiżjoni fil-Ġurnal Uffiċjali tal-Unjoni Ewropea;
            
         
               8.
            
            
               li matul il-kompetizzjoni ma jistax ikun hemm parteċipanti preżenti;
            
         
               9.
            
            
               li l-fajl tal-kompetizzjoni jinbiegħ għall-prezz fiss ta' BGN 500 (500 Leva Bulgara). Il-fajl tal-kompetizzjoni jinbiegħ mill-kamra Nru 802 tal-bini tal-Ministeru tal-Ekonomija u l-Enerġija, li jinsab fl-indirizz li ġej: Nru 8, Triq Triaditza, Sofia, matul il-perjodu ta' żmien iffissat fil-punt 5;
            
         
               10.
            
            
               li l-parteċipanti fil-kompetizzjoni għandhom ikunu konformi mar-rekwiżiti, speċifikati fl-Artikolu 23, paragrafu 1 tal-Liġi dwar ir-Riżorsi Naturali ta' Taħt l-Art;
            
         
               11.
            
            
               li l-applikazzjonijiet mitfugħa mill-parteċipanti fil-kompetizzjoni jkunu evalwati abbażi ta' dawn l-elementi proposti: programmi ta' ħidma, strumenti għall-ħarsien ambjentali u strumenti għal taħriġ, bonusijiet, u wkoll skond il-kapaċitajiet amministrattivi u finanzjarji tagħhom;
            
         
               12.
            
            
               li d-depożitu għall-parteċipazzjoni fil-kompetizzjoni huwa ffissat għal BGN 10 000 (10 000 Levi Bulgari) u għandu jitħallas qabel id-data tal-għeluq, kif speċifikata fil-punt 6, fil-kont bankarju tal-Ministeru tal-Ekonomija u l-Enerġija, indikat fil-fajl tal-kompetizzjoni;
            
         
               13.
            
            
               li fil-każ li t-talba tal-applikant biex jipparteċipa fil-kompetizzjoni ma tintlaqax, l-applikant jirċievi d-depożitu li jkun ħallas f'forma ta' rimborż fi żmien 14-il jum mid-data meta jkun ġie nnotifikat li l-applikazzjoni tiegħu ma ntlaqgħetx;
            
         
               14.
            
            
               li d-depożitu tal-applikant li jkun rebaħ il-kompetizzjoni jinżamm u l-bqija tal-applikanti jirċievu lura d-depożiti f'forma ta' rimborż fi żmien 14-il jum mill-pubblikazzjoni tad-Deċiżjoni tal-Kunsill tal-Ministri għall-għoti tal-awtorizzazzjoni għall-ipprospettar u l-esplorazzjoni fil-Gazzetta tal-Istat;
            
         
               15.
            
            
               li n-notifikazzjonijiet għall-parteċipazzjoni fil-kompetizzjoni u l-proposti mill-applikanti dwar il-kundizzjonijiet tal-kompetizzjoni għandhom jiġu ppreżentati fil-bini tal-Ministeru tal-Ekonomija u l-Enerġija, li jinsab fl-indirizz li ġej: Nru 8, Triq Triadzita, Sofia, skond ir-rekwiżiti tal-Artikolu 46 tal-Liġi dwar ir-Riżorsi Naturali ta' Taħt l-Art;
            
         
               16.
            
            
               li l-applikazzjonijiet għall-kompetizzjoni għandhom ikunu konformi mar-rekwiżiti u l-kundizzjonijiet, kif indikati fil-fajl tal-kompetizzjoni;
            
         
               17.
            
            
               li l-kompetizzjoni tista' ssir anke jekk jitħalla jipparteċipa applikant wieħed biss;
            
         
               18.
            
            
               li l-Ministeru tal-Ekonomija u l-Enerġija huwa awtorizzat jagħmel kif ġej:
               
                           18.1.
                        
                        
                           li jibgħat it-test ta' din id-Deċiżjoni biex jiġi ppubblikat fil-Ġurnal Uffiċjali tal-Unjoni Ewropea u fil-Gazzetta tal-Istat, kif ukoll fuq is-sit tal-Kunsill tal-Ministri;
                        
                     
                           18.2.
                        
                        
                           li jaħtar kummissjoni sabiex torganizza u tmexxi l-kompetizzjoni;
                        
                     
         
               19.
            
            
               li l-appelli minn din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum mill-pubblikazzjoni fil-Ġurnal Uffiċjali tal-Unjoni Ewropea.
            
         
      
         
            Il-Prim Ministru
         
         Sergei STANISHEV
         
      
      
         
            Is-Segretarju Prinċipali tal-Kunsill tal-Ministri
         
         Sevdalin MARINOV
         
      
      
         Kopja awtentika,
         
            Id-Direttur tal-Uffiċċju tal-Kabinett
         
         Vesselin DAKOV